Óbudai Egyetem

Bánki Donát Gépész és Biztonságtechnikai Mérnöki Kar

**Agilis műszaki projektmenedzsment**

**szakmérnök/szakember szakirányú továbbképzési szak**

képzési és kimeneti követelményei

**Budapest, 2021.**

**AGILIS MŰSZAKI PROJEKTMENEDZSMENT**

**szakirányú továbbképzési szak**

**KÉPZÉSI ÉS KIMENETI KÖVETELMÉNYE**

1. **A** **szakirányú továbbképzés megnevezése:** **AGILIS MŰSZAKI PROJEKTMENEDZSMENT szakirányú továbbképzés**
2. **A szakirányú továbbképzési szak megnevezése angol nyelven:** **AGILIS TECHNICAL PROJECT MANAGEMENT**
3. **A** **szakirányú továbbképzésben szerezhető szakképzettség oklevélben szereplő megnevezése magyar nyelven:**

* **Szakmérnök: AGILIS MŰSZAKI PROJEKTMENEDZSMENT SZAKMÉRNÖK**
* **Szakember: AGILIS MŰSZAKI PROJEKTMENEDZSMENT SZAKEMBER**

1. **A szakirányú továbbképzésben szerezhető szakképzettség oklevélben szereplő megnevezése angol nyelven:**

* **Szakmérnök: AGILIS TECHNICAL PROJECT MANAGEMENT professional engineer**
* **Szakember: Agilis TECHNICAL PROJECT MANAGEMENT Specialist**

1. **A szakirányú továbbképzés besorolása:**
   1. **képzési terület szerinti besorolása:** műszaki képzési terület
   2. **a végzettségi szint besorolása:**

* ISCED 1997 szerint: 5A
* ISCED 2011 szerint: 6
* az európai keretrendszer szerint: 6
* a magyar képesítési keretrendszer szerint: 6
  1. **a szakképzettség képzési területek egységes osztályozási rendszere szerinti tanulmányi területi besorolása:**
* ISCED 1997 szerint: 520
* ISCED-F 2013 szerint: 0719

1. **A felvétel feltétele:**

Szakmérnök: BSc vagy MSc (korábbi egyetemi vagy főiskolai) mérnöki oklevél

Szakember: bármely (nem mérnök) felsőoktatási szakon szerzett BSc, vagy MSc, (korábbi egyetemi vagy főiskolai) oklevél.

1. **A képzési idő** **félévekben meghatározva:**

3 félév

1. **A szakképzettség megszerzéséhez összegyűjtendő kreditek száma:**
2. credit
3. **A képzés célja és a szakmai kompetenciák (tudás, képesség, attitűd, autonómia és felelősség):**
   1. **A képzés célja:**

A képzés célja, hogy a dinamikusan változó üzleti környezetben a műszaki területen tevékenykedők ismerjék az agilis működést, annak módszereit, alkalmazhatóságát. Képesek legyenek aktív szereplőként részesei lenni az adott szervezet agilisabb és gyorsabb működének megtervezésében és elérésében. A gyakorlat orientált képzés keretében elsajátított ismeretanyagot a hallgatók esettanulmányokon, projekteken alkalmazva tehetik magukévá.

A végzettek képesek lesznek az utóbbi évek megváltozott piaci környezetében rugalmasan alkalmazni a megismert módszereket, eszközöket, egyedi és hibrid megoldásokat. Elkötelezetten csatlakozni az agilis teamekhez, hozzájárulni a folyamatok hatékonyságához, az innovációs képesség, a rugalmasság és a jó kommunikációs környezet fenntartásához.

* 1. **Szakmai kompetenciák:**
     1. **Tudás:**

A hallgató ismeri

* a változásra adott emberi, szervezeti reakciókat és azok megjelenési formáit;
* az agilis működés korszerű eszközeit, módszereit és megközelítéseit, különös tekintettel a műszaki területre;
* az agilis transzformáció hatásait, az interaktív, emberközpontú tervezéshez szükséges emberi jellemzőket, valamint az ezekből következő tervezési irányelveket;
* az agilis működés és az azokat támogató keretrendszereket, tisztában van a szakterülethez kapcsolódó általános és szakspecifikus elméleti és gyakorlati ismeretekkel;
* azokat az értékeket, amelyek szakmáját a jelenkori műveltség keretébe kapcsolják;
* az agilis működési formát;
* a változások által generált dinamikát, szakaszait és az azokhoz kapcsolódó kezelési módokat, a változás által generált folyamatok előnyeit, fő elméleteinek alkalmazási és problémamegoldási módszereit;
* az agilis menedzsment megtervezésének szakaszait, lépéseit és alapszabályait;
* a projektmenedzsment klasszikus és agilis működését, a különbségeket, az alkalmazás előnyeit és buktatóit;
* az elterjedtebb agilis módszerek működésének alapelveit, legfontosabb tulajdonságaikat;
* a területen alkalmazott technológiákat.
* Ismeri anyanyelven a szakterület szakmai szókincsét, és legalább egy idegen nyelven alapszintű nyelvismerettel rendelkezik.
* Ismeri a munkahelyek és munkakörnyezet aktuális irányelveit.
* Érti a megfelelő beavatkozási projektek tervezésének és értékelésének elméleti vonatkozásait.
* Elegendő ismerettel rendelkezik ahhoz, hogy a munkakörnyezetben fellépő problémákra megfelelően reagáljon és azokat feltárja a döntéshozók előtt.
  + 1. **Képességek:**
* Képes felismerni és reagálni a változási helyzetre, kezelni saját és munkatársai ellenállását.
* Képes összegyűjteni és értékelni a változási helyzetek támogató és gátló tényezőit.
* Képes az agilitás szemléletét, céljait, megközelítésmódját munka-tevékenységébe integrálni.
* Képes problémák alapvető emberi fiziológiai és pszichológiai jellemzőket tekintetbe vevő elemzésére. Képes ilyen problémák alapvető mérnöki elveket és alapszintű rendszertervezési ismereteket figyelembe vevő megoldására.
* Képes a megfelelő műszaki módszerek és eszközök eredményeinek kiértékelésére, és képes mások által készített kutatási jelentések, tervek minőségének megítélésére.
* Képes az emberközpontú rendszer fejlesztésében és optimalizálásában résztvevők közötti együttműködés koordinálására és irányítására
* Képes a munkatartalmak elemzésére és értékelésére az emberi teljesítmény és igénybevétel szempontjából
* Képes a munkájára vonatkozó jogszabályokból és ajánlásokból szintetizált tudást javaslataiba beépíteni.
* Képes a megismert eszközök és módszerek alkalmazására és mások segítésére, mentorálására.
* Ismeri a tevékenység elvégzésére való módszereket, és képes a megfelelő módszer kiválasztására annak erősségeit és gyengeségeit mérlegelve.
* Képes a megbízásának megfelelő szerep eltátására, a folymatokban való aktív részvételre.
* Megérti a munkájára vonatkozó etikai követelményeket és korlátokat, és ezt a tudást képes a tevékenységében tükrözni.
* Képes kutatási eredményeit és fejlesztési javaslatait meggyőzően prezentálni.
* Hatékonyan képes szakmai tudását mások számára kommunikálni és érthető és jogilag megfelelő projekt dokumentációba szintetizálni.
* Képes a használhatóság és felhasználó központú tervezés szempontjainak érvényesítéséhez szükséges munkabefektetés megtérülésének gazdasági számításokkal történő alátámasztására.
  + 1. **Attitűd:**
* A változásra, mint lehetőségre tekint és törekszik kihasználni a változásokban rejlő pozitív dinamikát.
* Elkötelezett az agilis tervezési szemléletek iránt, és hivatásának tekinti az emberközpontú szemlélet képviseletét munkatársai körében, illetve ügyfelei felé.
* Elkötelezett az emberi jellemzők különbözőségének megismerése, és a különbözőségek tervezésben való figyelembe vétele iránt.
* Törekszik és hozzájárul a rugalmas, akadálymentesség működés biztosítására és az innovatív szemlélet szerinti megoldások keresésére.
* Mindig tervezési célnak tekinti az interakciók biztonságát, hatékonyságát és kényelemét.
* Törekszik a szűkebben értelmezett hatékonysági szempontokon túl az ügyfél élmény szempontjainak érvényesítésére is.
* Erős kritikai és önkritikai érzék jellemzi.
* Folyamatosan keresi a különböző szakterületek munkatársaival való együttműködési lehetőségeket, és az együttműködés során mind egyenrangú fejlesztő, mind hasznos kiszolgáló, mind vezető szerepben a legjobb munkáját adja.
* Elkötelezett az etikai elvek, a szervezeti kulturális szempontok betartásában.
* Elkötelezetten követi a szakmai és tudományos fejlődést; törekszik a műszaki megoldások emberi tényezőinek megismerésére és gyakorlatba ültetésére; törekszik a legújabb módszerek megismerésére és eszköztárába építésére.

* + 1. **Autonómia és felelősség:**
* Felelősséget vállal önmaga és munkatársai, csapata változásra adott ellenállásának kezelésében.
* Együttműködik különböző szakterületek szakértőivel, HR szakértőkkel, menedzserekkel, és más szakterületi szakértőkkel, és az együttműködés során felelősséggel érvényesíteni tudja az agilis szempontokat is.
* Döntéseit a más szakterületek képviselőivel együttműködve, önállóan hozza, és felelősséget vállal értük.
* Kritikai észrevételeinek megosztásával elősegíti beosztottjai és munkatársai szakmai fejlődését.
* Felelősséget vállal abban, hogy munkatársai agilis működési tényezőkről való ismeretei bővüljenek és hozzáállásuk magasabb szintre kerüljön, valamint, hogy a fejlesztési módszertana és szervezeti kultúrája az agilitás szemlélete emberközpontú irányban változzon.
* Kezdeményező szerepet vállal az akadályozó problémák feltárásában és megoldási javaslatok kidolgozásában.

1. **A szakirányú továbbképzés szakmai jellemzői, a szakképzettséghez vezető szakterületek és azok kreditaránya, amelyből a szak felépül:**
   1. **Alapozó ismeretek, törzsanyag 63 kredit**
   2. **Speciális szakismeretek 17 kredit**
   3. **Szakdolgozat 10 kredit**